Amerikiečių anglų kalba
Amerikiečių anglų kalba (angl. American English, en-US ) – anglų kalbos dialektas, kuriuo kalbama ir rašoma Jungtinėse Amerikos Valstijose, taip pat turintis didelę įtaką britų anglų kalbai bei kitoms jos atmainoms. JAV anglų kalbos dialektas yra artimiausias kanadietiškajam dialektui, šie abu dialektai dažnai priskiriami bendram Šiaurės Amerikos anglų kalbos dialektui. Vakarų pasaulį labiausiai veikia amerikietiška kultūra, tuo pačiu ir jų kalba. Populiariausi filmai ir serialai yra kuriami Holivude. Taip pat ir kompiuteriniai žaidimai dažniausiai būna įgarsinami amerikiečių aktorių.